Diari Oficial de la Generalitat Valenciana


Sumari del DOGV 566, del 13-04-1987 (1987/808528)

ORDRE de 25 de febrer de 1987, de la Conselleria d'Agricultura i Pesca, per la qual hom autoritza les Agrupacions, Entitats i Organitzacions Professionals de Pescadors per a la realització de cursos per obtenir els denominats Títols Menors nàutico-pesquers.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/02/25/(1)/dof/vci/html**

### Dades del document

Número de DOGV
:   566

Data del DOGV
:   13-04-1987

Secció del DOGV
:   DISPOSICIONS GENERALS

Número del document
:   1987/808528


Data del document
:   25-02-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 25 de febrer de 1987, de la Conselleria d'Agricultura i Pesca, per la qual hom autoritza les Agrupacions, Entitats i Organitzacions Professionals de Pescadors per a la realització de cursos per obtenir els denominats títols menors nàutico-pesquers.  
El Reial Decret 4107/1982, de 29 de desembre, atribueix a la Comunitat Valenciana determinades competències en matèria de formació Nàutico- pesquera, entre les quals es troben les de l'elaboració i aprovació de plans, programes d'estudis i orientacions pedagògiques d'ensenyaments. Dites competències foren as signades a la Conselleria d?Agricultura i Pesca per Decret 31/83 de 17 de març, de la Presidència de la Generalitat Valenciana.   
Ateses les característiques tècniques d'una gran part de la flota pesquera que pesca en aigües de la Comunitat Valenciana i dels titulats que calen per al desenvolupament normal d'aquesta activitat; i atés que el sistema d'explotació és de caràcter familiar, la qual cosa dificulta que membres d'aqueixa unitat familiar puguen desplaçar-se a llocs allunyats del seu entorn per amplis períodes de temps, es fa consellable que determinats ensenyaments Naùtico- pesquers puguen ser fets a distintes localitats i ports del litoral marítim de la Comunitat Valenciana.   
En atenció d'aquests motius, a proposta de la Direcció General d'Innovació i Tecnologia Agrària, i fent ús de les facultats que tinc atribuïdes,   
ORDENE:   
Article primer  
Els títols a què fa referència aquesta disposició són:   
- Certificat de competència mariner.   
- Radiotelefonista naval restringit.   
- Patró de pesca local.   
- Patró de 2a classe, pesca litoral.   
- Motorista naval.   
- Mecànic naval de 2a classe.   
Article segon  
Les sol·licituds per a la realització dels cursos corresponents, per a l'obtenció dels títols esmentats a l'article anterior, podran ser formulades per Agrupacions, Entitats i Organitzacions Professionals de Pescadors, amb una antelació mínima d'un mes a la data prevista de començament i d'acord amb el model de sol·licitud de l'Annex 1.   
Dita sol·licitud haurà d'anar acompanyada dels documents següents:   
- Certificat de l'Agrupació, Entitat o Organització Professional de Pescadors sol·licitant, on s'indique expressament la persona designada per dirigir el curs sol·licitat.   
- Quadre horari del desenvolupament del curs .   
- Relació nominal del professorat, indicant-ne la titulació, que ha de fer els cursos sol·licitats.   
- Nombre d'alumnes previst.   
- Cas de no disposar de locals propis adequats, l'Agrupació, Entitat o Organització Professional de Pescadors, adjuntarà el certificat de la Institució Pública o privada on s'indicarà que aquesta cedeix les seues instal·lacions per a la realització del curs sol·licitat.   
No obstant el que es disposa més amunt, la Direcció General d'Innovació i Tecnologia Agrària, podrà modificar les dates de realització del curs, una vegada estiga autoritzat aquest a petició de l'interessat i quan les causes exposades per aquest així ho justificaran.   
Article tercer  
Les sol·licituds seran dirigides a l'Il·lm. Sr. Director General d'Innovació i Tecnologia Agrària i hauran de ser presentades al Registre Oficial dels Serveis Centrals o Territorials de la Conselleria d'Agricultura i Pesca.   
A la vista de la documentació presentada, la Direcció General d'Innovació i Tecnologia Agrària acordarà l'aprovació o denegació, que haurà de ser motivada, del Curs sol·licitat.   
Article quart  
Les titulacions que hauran de posseir els professors que facen aquests cursos seran, com a mínim., les corresponents a Patró de Pesca d'Altura i Mecànic Naval Major, d'acord amb el tipus de cursos a celebrar.   
Article cinqué  
Les Agrupacions, Entitats o Associacions professionals de pescadors que hagen obtingut l'autorització preceptiva per a la realització d? un curs corresponent a les titulacions esmentades a l'article primer de la present Ordre, podran sol·licitar les subvencions per sufragar les despeses del curs o dels cursos autoritzats que amb aquest efecte es puguen establir.   
Article sisé  
Els tribunals examinadors que amb aquest efecte s?hagen de constituir, en compliment de la present Ordre, seran nomenats per la Direcció General d'Innovació i Tecnologia Agrària i la seua composició serà la següent:   
- President: un representat de la Direcció General d'Innovació i Tecnologia Agrària.   
- Secretari: Un membre docent de l'Institut Politècnic de FP Marítimo- Pesquer d'Alacant.   
- Vocals: Un professor que haja fet les classes corresponents al curs autoritzat.   
Un representat de l'Entitat organitzadora del curs.   
Un membre docent de l'Institut Politècnic de FP Marítimo- Pesquer d'Alacant.   
Perquè la constitució del Tribunal siga vàlida caldrà que hi assistesquen tres dels seus components, entre els quals serà preceptiva la presència del President i del Secretari.   
Els membres del Tribunal que posseesquen la condició de personal dependent de la Generalitat Valenciana tindran dret a percebre les indemnitzacions reglamentàries per raó de servei, amb càrrec als crèdits consignats amb aquesta finalitat en el Programa Pressupostari 712.1.   
Les dates de celebració dels exàmens s'ajustaran al calendari establert per la Direcció General d'Innovació i Tecnologia Agrària.   
DISPOSICIONS FINALS  
Primera  
La Direcció General d'Innovació i Tecnologia Agrària queda facultada per dictar les normes complementàries que requeresca el desplegament d'aquesta Ordre.   
Segona  
Aquesta Ordre vigirà l'endemà de la publicació al Diari Oficial de la Generalitat Valenciana.   
València, 25 de febrer de 1987.   
El Conseller d'Agricultura i Pesca,  
LLUIS FONT DE MORA I MONTESINOS  
ANNEX I  
Il·lm. Sr.:  
Sr./Sra. provist/a del  
DNI núm com a representant  
de amb domicili Social a carrer   
 núm   
EXPOSA:  
Que vol realitzar un curs per a l'obtenció del títol de a la localitat  
de entre les dates compreses del al   
SOL·LICITA:  
Que li siga concedida lautorització oportuna per a la realització del curs ressenyat i en les dates previstes.  
 València d 1987.  
 (Signatura)  
IL·LM. SR. DIRECTOR GENERAL D'INNOVACIO I TECNOLOGIA AGRÀRIA.


Còpia Permalink ELI